CELEX: 22007D0125
Language: hu
Date: 2007-09-28 00:00:00
Title: Az EGT Vegyes Bizottság 125/2007 határozata ( 2007. szeptember 28. ) az EGT-megállapodás XX. mellékletének (Környezet) módosításáról

21.2.2008   
            
            
               HU
            
            
               Az Európai Unió Hivatalos Lapja
            
            
               L 47/53
            
         
      AZ EGT VEGYES BIZOTTSÁG
   
   125/2007 határozata
   (2007. szeptember 28.)
   az EGT-megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2007. július 6-i 92/2007 EGT vegyes bizottsági határozat (1) módosította.
            
         
               (2)
            
            
               A vízpolitika terén a közösségi fellépés kereteinek meghatározásáról szóló, 2000. október 23-i 2000/60/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2000/60/EK irányelv 2007. december 22-ével hatályon kívül helyezi a módosított 75/440/EGK (3), valamint a módosított 79/869/EGK (4) irányelvet, amelyeket belefoglaltak a megállapodásba, és amelyek emiatt 2007. december 22-től kezdődően hatályukat vesztik a megállapodás szerint.
            
         
               (4)
            
            
               A 2000/60/EK irányelv 2013. december 22-vel hatályon kívül helyezi a módosított 80/68/EGK irányelvet (5), amelyet belefoglaltak a megállapodásba, és amely emiatt 2013. december 22-től kezdődően hatályát veszti a megállapodás szerint.
            
         
               (5)
            
            
               A 2000/60/EK irányelvet arra való különös tekintettel kell értelmezni, hogy a megállapodás 73. cikke meghatározza a Szerződő Felek környezettel kapcsolatos tevékenységének célkitűzéseit, míg az EK-Szerződés által érintett egyéb szakpolitikákra nem terjed ki a megállapodás hatálya.
            
         
               (6)
            
            
               A vízpolitika terén folyamatosan fejlődő közösségi fellépést magában foglaló 2000/60/EK irányelv hatálya olyan jogi aktusokra is kiterjed, amelyeket belefoglaltak a megállapodásba, és olyanokra is, amelyeket nem.
            
         
               (7)
            
            
               Figyelembe kell venni az e határozathoz mellékelt együttes nyilatkozatot,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. melléklete a következőképpen módosul:
   
               1.
            
            
               A 13c. pontot (92/446/EGK bizottsági határozat) követően a következő ponttal egészül ki:
               
                           „13ca.
                        
                        
                           
                              32000 L 0060: az Európai Parlament és a Bizottság 2000. október 23-i 2000/60/EK irányelve vízpolitika terén a közösségi fellépés kereteinek meghatározásáról (HL L 327., 2000.12.22., 1. o.).
                           E megállapodás alkalmazásában az irányelv rendelkezéseit a következő kiigazításokkal kell értelmezni:
                           
                                       a)
                                    
                                    
                                       Az EGT Vegyes Bizottság jövőbeni fejlesztésének sérelme nélkül meg kell jegyezni, hogy a következő közösségi jogi aktusokat nem foglalták bele az EGT-megállapodásba:
                                       
                                                   i.
                                                
                                                
                                                   a Tanács 1975. december 8-i 76/160/EGK irányelve a fürdővizek minőségérő (fürdővizekre vonatkozó irányelv);
                                                
                                             
                                                   ii.
                                                
                                                
                                                   a Tanács 1979. április 2-i 79/409/EGK irányelve a vadon élő madarak védelméről (madarakra vonatkozó irányelv);
                                                
                                             
                                                   iii.
                                                
                                                
                                                   a Tanács 1992. május 21-i 92/43/EGK irányelve a természetes élőhelyek, valamint a vadon élő állatok és növények védelméről (élőhelyekre vonatkozó irányelv);
                                                
                                             
                                                   iv.
                                                
                                                
                                                   a Tanács 1979. október 30-i 79/923/EGK irányelve a mészhéjú állatok vizeinek minőségi követelményeiről;
                                                
                                             
                                                   v.
                                                
                                                
                                                   a Tanács 1978. július 18-i 78/659/EGK irányelve a halak életének megóvása érdekében védelmet vagy javítást igénylő édesvizek minőségéről; valamint
                                                
                                             
                                                   vi.
                                                
                                                
                                                   a Tanács 1977. december 12-i 77/795/EGK határozata a Közösségben található felszíni édesvíz minőségére vonatkozó közös információcsere-eljárás létrehozásáról.
                                                
                                             
                                 
                                       b)
                                    
                                    
                                       A 4. cikk (1) bekezdése a) pontjának ii. és iii. alpontjában, a 4. cikk (1) bekezdése b) pontjának ii. alpontjában, a 4. cikk (1) bekezdésének c) pontjában, az 5. cikk (1) és (2) bekezdésében, a 6. cikk (1) bekezdésében, a 8. cikk (2) bekezdésében, a 10. cikk (2) bekezdésében, a 11. cikk (7) és (8) bekezdésében, a 13. cikk (6) és (7) bekezdésében, illetve az irányelv 17 cikkének (4) bekezdésében említett határidőket úgy kell értelmezni, hogy azok az ezen irányelvet a megállapodásba belefoglaló, 2007. szeptember 28-i 125/2007 EGT vegyes bizottsági határozat hatálybalépésének időpontjától kezdődnek.
                                       A 24. cikkben említett időpontra való bármely hivatkozást – a horizontális kiigazításokról szóló 1. jegyzőkönyv 11. bekezdésével összhangban – úgy kell értelmezni, hogy az az ezen irányelvet a megállapodásba belefoglaló, 2007. szeptember 28-i 125/2007 EGT vegyes bizottsági határozat hatálybalépésének időpontjára hivatkozik.”
                                    
                                 
                     
         
               2.
            
            
               A 3. (75/440/EGK tanácsi irányelv) és az 5. pont (79/869/EGK tanácsi irányelv) szövegét 2007. december 22-i hatállyal el kell hagyni.
            
         
               3.
            
            
               A 6. pont (80/68/EGK tanácsi irányelv) szövegét 2013. december 22-i hatállyal el kell hagyni.
            
         2. cikk
   A 2000/60/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. szeptember 29-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. szeptember 28-án.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 328, 2007.12.13., 42. o.
   
   
      (2)  HL L 327., 2000.12.22., 1. o.
   
   
      (3)  HL L 194., 1975.7.25., 26. o.
   
   
      (4)  HL L 271., 1979.10.29., 44. o.
   
   
      (5)  HL L 20., 1980.1.26., 43. o.
   
   
      (6)  Alkotmányos követelmények fennállását jelezték.
   
      EGYÜTTES NYILATKOZAT A 60/2000/EK EURÓPAI PARLAMENTI ÉS TANÁCSI HATÁROZATOT A MEGÁLLAPODÁSBA BELEFOGLALÓ 125/2007 HATÁROZATHOZ
      „A Szerződő Felek elismerik, hogy Európa-szerte sokfélék az antropogén terhelések, illetve azoknak a vizekre gyakorolt hatásai. Ennélfogva régiónként eltérőek lehetnek az irányelv környezetvédelmi célkitűzéseinek megvalósítására irányuló intézkedések és erőfeszítések. A vízkeretirányelv figyelembe veszi ezeket a különbözőségeket. Lehetővé teszi, hogy a környezetvédelmi célkitűzések megvalósítása során az illetékes hatóságok a terhelésekhez, illetve a domináns hatásokhoz igazított intézkedések és erőfeszítések kiválasztása révén hajtsák végre az irányelvet.”